CELEX: 32016D1327
Language: bg
Date: 2016-08-01 00:00:00
Title: Решение за изпълнение (ЕС) 2016/1327 на Комисията от 1 август 2016 година за предоставяне на признаване в ЕС на индийския корабен регистър в съответствие с Регламент (ЕО) № 391/2009 на Европейския парламент и на Съвета относно общи правила и стандарти за организациите за проверка и преглед на кораби (нотифицирано под номер С(2016) 4895) (Текст от значение за ЕИП)

3.8.2016   
            
            
               BG
            
            
               Официален вестник на Европейския съюз
            
            
               L 209/15
            
         РЕШЕНИЕ ЗА ИЗПЪЛНЕНИЕ (ЕС) 2016/1327 НА КОМИСИЯТА
   от 1 август 2016 година
   за предоставяне на признаване в ЕС на индийския корабен регистър в съответствие с Регламент (ЕО) № 391/2009 на Европейския парламент и на Съвета относно общи правила и стандарти за организациите за проверка и преглед на кораби
   
      
         (нотифицирано под номер С(2016) 4895)
      
   
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 391/2009 на Европейския парламент и на Съвета от 23 април 2009 г. относно общи правила и стандарти за организациите за проверка и преглед на кораби (1), и по-специално член 4, параграф 1 от него,
   като взе предвид писмото от 17 декември 2012 г. от компетентните органи на България със заявление Комисията да предостави признаване в ЕС на индийския корабен регистър (ИКР),
   като има предвид, че:
   
               (1)
            
            
               По силата на член 3, параграф 1 от Регламент (ЕО) № 391/2009 държавите членки, желаещи да упълномощят определена организация, която все още не е призната, подават до Комисията заявление за признаване.
            
         
               (2)
            
            
               На 17 декември 2012 г. Република България подаде до Комисията заявление за признаване на ИКР заедно с пълната информация и доказателства за изпълнението от страна на ИКР на минималните критерии, установени в приложение I към Регламент (ЕО) № 391/2009, както и задължението му да спазва разпоредбите на член 8, параграф 4 и членове 9, 10 и 11 от посочения регламент.
            
         
               (3)
            
            
               Комисията установи със съдействието на Европейската агенция по морска безопасност, че ИКР отговаря на всички минимални критерии, установени в приложение I към Регламент (ЕО) № 391/2009.
            
         
               (4)
            
            
               Комисията установи също така, че ИКР е поел задължение да спазва разпоредбите на член 8, параграф 4 и членове 9, 10 и 11 от Регламент (ЕО) № 391/2009.
            
         
               (5)
            
            
               Оценката бе направена въз основа на проверката на документацията, представена от българската Изпълнителна агенция „Морска администрация“, която е извършила одит на ИКР през май 2011 г., както и въз основа на резултатите от трите проверки, проведени през 2013 г. от Европейската агенция по морска безопасност от името на Комисията в централното управление на ИКР и в две негови регионални подразделения — едното в Индия, а другото в Китай. Комисията завърши оценката си през февруари 2016 г. въз основа на окончателен одит на ИКР, извършен от българската ИА „Морска администрация“ в края на 2015 г.
            
         
               (6)
            
            
               В отговор на установените пропуски ИКР планира и изпълни подходящи коригиращи действия. Изпълнението на няколко коригиращи действия все още продължава и ще бъде наблюдавано. Това обаче не поставя под въпрос цялостната оценка на ИКР за целите на признаването.
            
         
               (7)
            
            
               Комисията установи по-конкретно, че ИКР има изпитана действаща система за качество, сертифицирана за спазване на приложимите законови и отраслови стандарти и правилно използвана в цялата организация.
            
         
               (8)
            
            
               ИКР съдейства изцяло, ефективно и прозрачно на българската ИА „Морска администрация“, Комисията и Европейската агенция по морска безопасност по време на оценяването; ИКР показа способността си да подобрява проактивно организацията и процедурите си.
            
         
               (9)
            
            
               Показателите на ИКР по отношение на безопасността и предотвратяването на замърсяването са задоволителни, макар и да са малко по-ниски от средните показатели на другите признати организации. ИКР попадаше в средната категория по показатели съгласно Парижкия меморандум за разбирателство за държавния пристанищен контрол през 2011, 2012, 2013 и 2014 г., като постоянно беше в горната част на тази категория. Освен това през периода 2010—2014 г. ИКР не е имал задържане на кораб, „свързано с призната организация“ съгласно режима на САЩ за държавен пристанищен контрол от бреговата охрана, и попада в горната категория по показатели съгласно Токийския меморандум за разбирателство за държавния пристанищен контрол през 2011, 2012, 2013 и 2014 г. Все пак бе отбелязано, че значителна част от класифицираната от ИКР флота плава под индийско знаме, във вътрешни води, поради което не подлежи на проверки по реда на държавния пристанищен контрол.
            
         
               (10)
            
            
               Юридическото лице, на което следва да бъде предоставено признаване, е „Indian Register of Shipping“, учредено в Индия през 1975 г. като акционерно дружество „с нестопанска цел“ по раздел 25 от индийския Закон за дружествата от 1956 г. ИКР е регистриран в щата Махаращра в Индия, а главното му управление е в град Мумбай; търговското му наименование е „IRClass“.
            
         
               (11)
            
            
               Мерките, предвидени в настоящото решение, са в съответствие със становището на Комитета по морската безопасност и по предотвратяването на замърсяването от кораби, създаден с Регламент (ЕО) № 2099/2002 на Европейския парламент и на Съвета (2),
            
         ПРИЕ НАСТОЯЩОТО РЕШЕНИЕ:
   Член 1
   Индийският корабен регистър — „Indian Register of Shipping“ — се признава в съответствие с член 4, параграф 1 от Регламент (ЕО) № 391/2009.
   Член 2
   Адресати на настоящото решение са държавите членки.
   
      Съставено в Брюксел на 1 август 2016 година.
      
         
            За Комисията
         
         Violeta BULC
         
            Член на Комисията
         
      
   
   
      (1)  ОВ L 131, 28.5.2009 г., стр. 11.
   
      (2)  Регламент (ЕО) № 2099/2002 на Европейския парламент и на Съвета от 5 ноември 2002 г. за създаване на Комитет по морската безопасност и предотвратяването на замърсяването от кораби (КМБПЗК) и за изменение на регламентите относно безопасността на морския транспорт и предотвратяването на замърсяването от кораби (ОВ L 324, 29.11.2002 г., стр. 1).